— Любоў да тэхнікі. Яна ў мяне з дзяцінства. Механізатарам усё сваё жыццё працуе тата. Каля яго і круціліся з малодшым за мяне на паўтара года Арцёмам. Прычым мне не столькі цікава было пасядзець за рулём, колькі ведаць, з чаго складаецца матор, як працуе той ці іншы механізм. Закончыла дзевяць класаў Юнькаўскай БШ, у дзясяты пайшла ў Навасёлкаўскую сярэднюю. Мне не хацелася ў гарадскую, бо люблю вёску: тут людзі больш адкрытыя і шчырыя.